
PROIECT DIDACTIC
Limba și literatura română · Clasa a X-a C· Personajul literar și inteligența emoțională
	Unitatea de învățământ
	Colegiul Economic „Dimitrie Cantemir” Suceava

	Profesor
	prof. Mihaela Beșa

	Data
	27.04.2026

	Clasa
	a XI-a A

	Disciplina
	Limba și literatura română 

	Unitatea de învățare
	Realismul – proza realistă. Text de bază: Ioan Slavici, Moara cu noroc

	Subiectul lecției
	„Ghiță, între liniște și patimă” – personajul literar citit prin lentila inteligenței emoționale

	Tipul lecției
	Lecție de aprofundare (formare de priceperi și deprinderi de analiză a personajului)

	Durata
	50 de minute

	Cunoștințe anterioare
	Elevii au citit integral nuvela și au studiat, în orele anterioare, tema, structura, incipitul și finalul, conflictele și relațiile dintre personaje.

	Context Erasmus+
	Activitate demonstrativă în urma mobilității „Emotional Intelligence: Supporting Disadvantaged Learners”, PédagoPlus, Versailles/Paris, Franța, 6–10 aprilie 2026. Valorifică Modulul II (recunoașterea emoțiilor, calibrarea, relația gând–emoție), Modulul III (comunicare asertivă/pasivă/agresivă, empatie) și Modulul V (neuroștiințe și IE). Corespunde activității „Proiect didactic bazat pe analiza personajelor literare din perspectiva IE” și pregătește „Cenaclul Emoțiilor” din Planul de acțiune 2025–2028.



Competențe generale
1. 2. Comprehensiunea și interpretarea textelor.
1. 4. Argumentarea orală sau în scris a unor opinii în diverse situații de comunicare.
1. 1. Utilizarea corectă și adecvată a limbii române în diferite situații de comunicare.
Competențe specifice
1. 2.1. Utilizarea strategiilor de lectură în vederea înțelegerii adecvate a textelor studiate.
1. 2.3. Interpretarea textelor studiate prin prisma propriilor valori și a propriei experiențe de lectură.
1. 4.1. Utilizarea tehnicilor și strategiilor argumentative în situații de comunicare diverse (scrise sau orale).
1. 1.3. Folosirea adecvată a strategiilor de comunicare orală în monolog și dialog.
Competențe socio-emoționale vizate (transversale)
1. recunoașterea și numirea emoțiilor (vocabular emoțional);
1. empatia și înțelegerea perspectivei celuilalt;
1. comunicarea asertivă.
Obiective operaționale
La finalul lecției, elevii vor fi capabili:
1. O1 – să identifice, în fragmente date, cel puțin trei indicii textuale (gesturi, mimică, replici, acțiuni) care dezvăluie stările interioare ale lui Ghiță;
1. O2 – să reconstituie „curba emoțională” a personajului în momentele-cheie ale subiectului;
1. O3 – să explice conflictul interior al lui Ghiță folosind conceptele de emoție, autocontrol și autocunoaștere;
1. O4 – să analizeze comunicarea dintre Ghiță și Ana din perspectiva stilurilor pasiv, agresiv și asertiv;
1. O5 – să argumenteze un punct de vedere privind responsabilitatea personajului pentru propriul destin.
Strategia didactică
	Metode și procedee
	conversația euristică, problematizarea, lectura aprofundată, analiza de text, metoda graficului („curba emoțională”), dezbaterea, rescrierea creativă, jocul de rol „Scaunul fierbinte”, biletul de ieșire

	Mijloace didactice
	textul nuvelei (ediția din manual sau din biblioteca școlii), „Roata emoțiilor” (Anexa 1), Fișele de lucru 1–3, Anexa 4 (întrebări pentru „Scaunul fierbinte”), Anexa 5 (tema și grila de evaluare), tabla, markere colorate

	Forme de organizare
	frontal, pe grupe (4 grupe), în perechi, individual

	Evaluare
	observarea sistematică, aprecieri verbale, analiza produselor grupelor, evaluare reciprocă, bilet de ieșire, eseu (temă)



Bibliografie
1. Programa școlară pentru disciplina Limba și literatura română, clasa a XI-a 
1. Slavici, I. – Moara cu noroc (orice ediție critică).
1. Goleman, D. (1995). Emotional Intelligence. New York: Bantam Books (trad. rom. Inteligența emoțională, Ed. Curtea Veche).
1. Plutchik, R. (1980). Emotion: A Psychoevolutionary Synthesis. New York: Harper & Row („roata emoțiilor”).
1. Pamfil, A. Limba și literatura română în școală. Structuri didactice deschise. Pitești: Paralela 45.
1. Materialele cursului „Emotional Intelligence: Supporting Disadvantaged Learners”, PédagoPlus, Versailles/Paris, Franța, 6–10 aprilie 2026.

DESFĂȘURAREA LECȚIEI
	Etapa lecției / timp
	Ob.
	Activitatea profesorului
	Activitatea elevilor
	Strategii didactice
	Evaluare

	1. Moment organizatoric
1 min
	–
	Verifică prezența și materialele; organizează clasa în 4 grupe.
	Se pregătesc pentru oră.
	Conversația; frontal
	–

	2. Captarea atenției
4 min
	O3
	Scrie pe tablă vorbele bătrânei din incipit: „Omul să fie mulțumit cu sărăcia sa, căci, dacă e vorba, nu bogăția, ci liniștea colibei tale te face fericit.”
Întreabă: „Ce înseamnă «liniștea» în termenii vieții interioare? Ce emoții o pot tulbura?”
Prezintă pe scurt „Roata emoțiilor” (emoțiile de bază: bucurie, încredere, teamă, surpriză, tristețe, dezgust, furie, anticipare).
	Formulează ipoteze: liniștea = echilibru emoțional, împăcare cu sine; o pot tulbura teama, lăcomia, gelozia, orgoliul.
	Conversația euristică; problematizarea; tabla, „Roata emoțiilor” (Anexa 1)
	Aprecieri verbale

	3. Anunțarea temei și a obiectivelor
2 min
	–
	Anunță titlul și precizează că personajul va fi analizat cu instrumente ale inteligenței emoționale învățate de profesor la un curs european.
	Notează titlul.
	Expunerea
	–

	4. Dirijarea învățării

4.1 „Detectivii de emoții” – calibrare în text
12 min
	O1
	Distribuie fiecărei grupe un episod-cheie și Fișa 1:
1. Gr. 1: sosirea lui Lică la Moara cu noroc și prima confruntare cu Ghiță;
1. Gr. 2: schimbările lui Ghiță în familie (se înstrăinează de Ana, devine ursuz, își ascunde câștigurile);
1. Gr. 3: implicarea în afacerile lui Lică, ancheta și judecata, relația cu Pintea;
1. Gr. 4: sărbătoarea Paștelui, Ana lăsată la han, deznodământul.
Explică: personajul nu își numește mereu emoțiile – le „citim” din gesturi, mimică, ton, acțiuni (caracterizare indirectă = calibrare).







	
	Lucrează pe text: extrag 3–4 indicii textuale, numesc emoția, estimează intensitatea (1–10), deduc gândul personajului.
Raportorul prezintă rezultatele.
	Lectura aprofundată; analiza de text; Fișa 1; lucru pe grupe
	Corectitudinea și relevanța citatelor; observare

	4.2 Curba emoțională a lui Ghiță
6 min
	O2
	Desenează pe tablă un grafic: axa orizontală – momentele subiectului; axa verticală – de la „liniște” (+5) la „tulburare” (–5).
Cere fiecărei grupe să plaseze punctul episodului său și să-l justifice.
Conduce concluzia: degradare progresivă – de la încrederea inițială la neliniște, frică, lăcomie, vinovăție, gelozie și furie.
	Plasează punctele, unesc curba și o transcriu pe Fișa 2.
Formulează concluzia despre dezumanizarea treptată a personajului.
	Metoda graficului; reprezentarea vizuală; Fișa 2; frontal
	Analiza produsului

	4.3 Gând – emoție – alegere
5 min
	O3
	Citește mărturisirea lui Ghiță: „Ce să-mi fac dacă e în mine ceva mai tare decât voința mea? Nici cocoșatul nu e însuși vinovat că are cocoașă în spinare.”
Problematizează: „Este Ghiță prizonierul propriilor emoții? Poate omul să-și schimbe tiparele emoționale?”
Corelează: viziunea realistă și moralizatoare a lui Slavici (fatalitate, pedeapsă) vs. perspectiva neuroștiințelor (plasticitatea creierului: tiparele emoționale se pot reînvăța).
	Exprimă puncte de vedere argumentate.
Identifică momentele în care Ghiță ar fi putut alege altfel (ex. ar fi putut accepta sfatul bătrânei sau al Anei, sau ar fi putut renunța la han).
	Problematizarea; dezbaterea; conversația; frontal
	Calitatea argumentelor

	4.4 Comunicarea dintre Ghiță și Ana
7 min
	O4
	Prezintă pe scurt stilurile de comunicare (pasiv, agresiv, asertiv) – Fișa 3.
Cere perechilor să încadreze comportamentele comunicative ale celor doi soți: tăcerea și izolarea lui Ghiță, izbucnirile lui, reproșul disperat al Anei, care îl numește „o muiere îmbrăcată în haine bărbătești”.
Cere rescrierea unui schimb de replici în manieră asertivă (mesajul la persoana I).
	Identifică stilurile, cu exemple.
Rescriu dialogul: „Eu simt ... când ... pentru că ... Aș vrea ...”.
2–3 perechi citesc varianta lor.
	Analiza comunicării; rescrierea creativă; Fișa 3; lucru în perechi
	Evaluare reciprocă după criterii (claritate, respect, asumarea emoției)

	5. Obținerea performanței – „Scaunul fierbinte”
8 min
	O3, O5
	Invită un elev voluntar (sau intră chiar profesorul în rol) să fie Ghiță, pe „scaunul fierbinte”.
Ceilalți elevi adresează întrebări despre emoțiile și alegerile personajului (Anexa 4).
La final, „scoate din rol” voluntarul și conduce scurtul debriefing: „Ce ați înțeles nou despre Ghiță?”
	Formulează întrebări; voluntarul răspunde la persoana I, pe baza textului.
Reflectează asupra diferenței dintre a judeca un personaj și a-l înțelege (empatie).
	Jocul de rol „Scaunul fierbinte” (hot seating); empatia; frontal
	Pertinența întrebărilor și răspunsurilor

	6. Evaluare, feedback și tema pentru acasă
5 min
	O1–O5
	Cere fiecărui elev să completeze pe un bilețel: „Emoția care l-a pierdut pe Ghiță a fost ... pentru că ...”.
Face aprecieri verbale asupra activității grupelor.
Prezintă tema (Anexa 5): eseu argumentativ de minimum 400 de cuvinte, „Ghiță – victimă a împrejurărilor sau a propriilor emoții?”. Eseurile reușite vor fi incluse în „Cenaclul Emoțiilor” și pot fi publicate pe eTwinning.
	Completează bilețelul; câțiva elevi citesc răspunsul.
Notează tema și criteriile de evaluare.
	Conversația; bilet de ieșire; explicația
	Bilet de ieșire

ANEXA 1 – Roata emoțiilor (vocabular emoțional)
Emoțiile de bază (după R. Plutchik) și variantele lor de intensitate. Se afișează pe tablă sau se proiectează. Elevii folosesc cuvintele ca să numească precis stările personajului.
	Emoția de bază
	Intensitate scăzută
	Intensitate ridicată
	Exemple de manifestare în text (de căutat)

	Bucurie
	seninătate
	extaz
	mulțumirea din primele luni la han

	Încredere
	acceptare
	admirație
	încrederea Anei în Ghiță; încrederea inițială în sine

	Teamă
	îngrijorare
	groază
	presimțirea venirii lui Lică; frica de a pierde tot

	Surpriză
	distragere
	uimire
	reacțiile la vizitele neașteptate ale lui Lică

	Tristețe
	melancolie
	durere profundă
	înstrăinarea de familie

	Dezgust
	plictiseală
	repulsie
	disprețul față de sine

	Furie
	iritare
	furie oarbă
	izbucnirile față de Ana; scena finală

	Anticipare
	interes
	vigilență / lăcomie
	dorința de îmbogățire, calculul câștigului



FIȘA 1 – „Detectivii de emoții”
Grupa: ........   Episodul: ...........................................................................
Citiți fragmentul primit. Găsiți indiciile prin care naratorul ne arată ce simte Ghiță, chiar dacă nu o spune direct.
	Indiciul textual (citat scurt)
	Tipul indiciului (gest, mimică, replică, acțiune, gând)
	Emoția numită precis
	Intensitatea (1–10)
	Ce gândește probabil personajul?

	
	
	
	
	

	
	
	
	
	

	
	
	
	
	

	
	
	
	
	



Concluzia grupei: În acest episod, emoția dominantă a lui Ghiță este ....................................., iar ea îl determină să ...........................................................................................................
FIȘA 2 – Curba emoțională a lui Ghiță
Plasați fiecare moment pe grafic (de la +5 = liniște, echilibru, până la –5 = tulburare totală) și uniți punctele.
	Starea
	Incipit: hotărârea de a lua hanul
	Prima întâlnire cu Lică
	Înstrăinarea de familie
	Ancheta și judecata
	Colaborarea cu Pintea
	Paștele și deznodământul

	+5
	
	
	
	
	
	

	+3
	
	
	
	
	
	

	+1
	
	
	
	
	
	

	0
	
	
	
	
	
	

	–1
	
	
	
	
	
	

	–3
	
	
	
	
	
	

	–5
	
	
	
	
	
	



Ce observăm? ..........................................................................................................................................
 
 
Momentul în care Ghiță ar fi putut opri „căderea”: ................................................................................
 
 
FIȘA 3 – Cum comunică Ghiță și Ana?
	Stilul
	Ce înseamnă
	Semne tipice
	Exemplu din nuvelă

	Pasiv
	Îmi ascund emoțiile și nevoile; evit conflictul.
	tăcere, retragere, „lasă, nu-i nimic”, secrete
	

	Agresiv
	Îmi impun emoțiile și nevoile, fără să-l respect pe celălalt.
	reproșuri, ironii, ton ridicat, amenințări
	

	Asertiv
	Îmi exprim clar emoțiile și nevoile, respectându-l pe celălalt.
	mesaje la persoana I, calm, cereri clare
	(lipsește din relația lor – de ce?)



Rescrieți asertiv
Alegeți un moment de tensiune dintre Ghiță și Ana. Rescrieți-l folosind formula mesajului la persoana I:
„Eu simt ... (emoția) când ... (faptul concret), pentru că ... (nevoia mea). Aș vrea ... (cererea clară).”
Ghiță: ................................................................................................................................................
 
 
Ana: ..................................................................................................................................................
 
 
ANEXA 4 – „Scaunul fierbinte”: reguli și întrebări sugestive
Reguli
1. Voluntarul răspunde la persoana I, ca Ghiță, pe baza textului.
1. Întrebările sunt despre gânduri, emoții și alegeri, nu doar despre fapte.
1. Ascultăm fără ironii; personajul nu e „judecat”, ci înțeles.
1. La final, voluntarul se ridică de pe scaun și spune: „Nu mai sunt Ghiță, sunt ...” (ieșirea din rol).
Întrebări sugestive
1. Ce ai simțit prima dată când l-ai văzut pe Lică?
1. De ce nu i-ai spus Anei ce te frământa?
1. Ce emoție a fost mai puternică: frica de Lică sau dorința de a te îmbogăți?
1. Ce ai simțit după ce ai mințit la judecată?
1. Ce ți-ar fi trebuit ca să te oprești la timp?
1. Dacă ai putea să-i spui ceva Anei acum, ce i-ai spune?
1. Crezi că ești vinovat sau victimă?
ANEXA 5 – Tema: eseu argumentativ

Redactați un eseu de minimum 400 de cuvinte, cu titlul „Ghiță – victimă a împrejurărilor sau a propriilor emoții?”, în care să vă exprimați punctul de vedere, folosind cel puțin două argumente susținute cu citate din nuvelă și cel puțin un concept al inteligenței emoționale discutat la oră.
Grila de evaluare
	Criteriul
	Punctaj

	Formularea clară a ipotezei / punctului de vedere
	10 p

	Două argumente pertinente, susținute cu citate comentate
	2 × 15 p = 30 p

	Utilizarea corectă a conceptelor de IE (emoție, autocontrol, empatie, asertivitate)
	15 p

	Raportarea la viziunea realistă a autorului și la contextul operei
	10 p

	Concluzie adecvată
	5 p

	Organizarea ideilor, coerența, registrul stilistic
	10 p

	Respectarea normelor limbii literare (ortografie, punctuație, exprimare)
	10 p

	Încadrarea în numărul minim de cuvinte
	10 p

	Total
	100 p



FIȘA PROFESORULUI – Repere de interpretare
Ghiță prin lentila inteligenței emoționale (D. Goleman)
	Componenta IE
	Ce observăm la Ghiță

	Autocunoaștere
	Își simte neliniștea încă de la prima întâlnire cu Lică, dar nu o recunoaște și nu o numește; se minte singur că „poate stăpâni” situația.

	Autoreglare
	Treptat pierde controlul: devine ursuz, irascibil, impulsiv; emoțiile (frica, lăcomia, gelozia) iau decizii în locul lui.

	Motivație
	Motivația inițială (bunăstarea familiei) se transformă în patima banului; scopul legitim devine obsesie.

	Empatie
	Pierde capacitatea de a percepe suferința Anei; o folosește ca „momeală” în planul de răzbunare.

	Abilități sociale
	Comunicarea cu Ana se rupe (tăcere, secrete, izbucniri); nu cere ajutor la timp, iar alianța cu Pintea vine prea târziu și se bazează pe calcul.



Răspunsuri orientative pentru „curba emoțională”
Incipit (+3/+4: speranță, încredere) → prima întâlnire cu Lică (+1/0: neliniște, presimțire) → înstrăinarea (–2: izolare, ursuzenie, vinovăție) → ancheta și judecata (–3: frică, rușine, minciună) → colaborarea cu Pintea (–3/–4: dorința de răzbunare, calcul) → Paștele și deznodământul (–5: gelozie, furie oarbă, pierderea controlului).
Ideea-cheie pentru discuția finală
Slavici construiește un destin „moralizator”, în care ieșirea din măsură e pedepsită, iar bătrâna încheie cu vorbele „Simțeam eu că n-are să iasă bine; dar așa le-a fost data!”. Inteligența emoțională propune o altă perspectivă: emoțiile nu sunt destin. Ele pot fi recunoscute, numite și gestionate. Diferența dintre a înțelege un personaj și a-l scuza este una dintre concluziile pe care elevii trebuie să le formuleze.

